stanford-oval/wikipedia huggingface dataset:
มุสตาฟาร์

มุสตาฟาร์ (อังกฤษ: Mustafar) เป็นดาวเคราะห์ภูเขาไฟจากเรื่องแต่งชุด สตาร์ วอร์ส อยู่ขอบนอกของกาแล็กซีอยู่ในความควบคุมของฝ่ายแบ่งแยก ใช้เป็นแหล่งพลังงานธรรมชาติและแร่ธาตุ มีหลุมหลบภัยที่ผู้นำหัวหน้าผู้สนับสนุนฝ่ายแบ่งแยกไปซ่อนตัวอยู่ ในตอนสุดท้ายดาร์ธ ซิเดียส ส่ง ดาร์ธ เวเดอร์ ศิษย์คนใหม่ของเขาไปกำจัดผู้นำฝ่ายแบ่งแยกสั่งหยุดการทำงานของกองทัพหุ่นยนต์ อันเป็นการยุติสงครามโคลนโดยสิ้นเชิง มุสตาฟาร์ และเป็นสถานที่ต่อสู้กันระหว่าง โอบี-วัน เคโนบี อัศวินเจได กับดาร์ธ เวเดอร์ ซิธลอร์ด อดีตศิษย์ของเขา
มุสตาฟาร์เป็นดาวที่มีอายุน้อยมากและไม่แน่นอน มันถูกฉีกดึงด้วยแรงดึงดูดมหาศาลของดาวแก๊สยักษ์อย่างเจสทีแฟดและเลฟรานิเนื่องมาจากเมื่อก่อนนั้นมุสตาฟาร์อยู่ใกล้กับดาวทั้งสอง ชาวมุสตาฟาร์เรียนร่วมมือกับฝ่ายแบ่งแยกดินแดนโดยผู้นำชื่อ ดาร์ราคี ผู้นำมุสตาฟาร์ ชาวมุสตาฟาร์เรียนได้ทำงานให้กับการทำเหมืองที่ถูกสร้างขึ้นโดยฝ่ายแบ่งแยกดินแดน
ประวัติ > ช่วงแรก

ครั้งหนึ่งมันเคยเป็นดาวที่อุดมสมบูรณ์ มัสตาฟาร์นั้นเป็นที่ตั้งของที่ประชุมเจไดลับในยุคของสาธารณรัฐกาแลกติก ที่นี่พวกเขาได้ฝึกความสามารถของตนอย่างดีเช่นเดียวกับที่สอนนักเรียนของพวกเขา อาจารย์เจไดผู้หนึ่งนามว่าชูกอน ดาร์มีทักษะของพลังในทางกายภาพที่ไม่มีใครเทียบได้ เขาได้สร้างสิ่งที่มีความรู้สึกถึงพลังโดยเรียกกันว่าลูกบาศก์ของชูกอน ดาร์ ซึ่งถูกใช้เพื่อเปลี่ยนลักษณะทางกายภาพของสิ่งของที่ใส่เข้าไปในตัวมัน อย่างไรก็ตามเมื่อพวกซิธทรงพลังพวกเขาก็อยากที่จะกำจัดเจไดและการต่อสู้บนดาวก็เกิดขึ้น การรบครั้งนี้ดุเดือดเสียจนดาวแก๊สยักษ์ที่อยู่ใกล้ถูกดึงเข้ามาที่ตำแหน่งของมุสตาฟาร์ด้วยพลังจนกลายมาเป็นการชักเย่อของแรงดึงดูด สภาพแวดล้อมอันตรายเกิดที่ขึ้นเพราะการดึงกันของแรงดึงดูดได้ทำให้เจไดต้องละทิ้งดาว นั่นทำให้ลูกบาศก์ของชูกอนหายสาบสูญ
มุสตาฟาร์เป็นบ้านของชาวมุสตาฟาร์สองรูปแบบ มุสตาฟาร์เรียนทางทิศเหนือผู้ซึ่งรูปร่างสูงและผอม และมุสตาฟาร์เรียนทางใต้ที่มีรูปร่างเตี้ยและอ้วน หลายศตวรรษที่แล้วการเปลี่ยนแปลงอันรุนแรงได้ทำลายที่อยู่อาศัยของชาวมุสตาฟาร์เรียนจนหมดยกเว้นที่ที่เรียกว่าฟราไลเดจา
ประวัติ > สงครามโคลน

อาจารย์เคโนบี เราได้ตัวแพดเม่แล้ว กรุณารีบด้วย เราควรไปจากที่ที่น่ากลัวนี่!
เมื่อถึงช่วงเวลาของสงครามโคลนเหล่าสหภาพเทคโนโลยีได้ครอบครองมุสตาฟาร์ตั้งแต่การที่มันถูกพบอีกครั้งเมื่อ 300 ปีก่อนยุทธการยาวิน พวกเขาใช้มันเพื่อเก็บเกี่ยวแร่และพลังงานจากลาวาที่มีความร้อนสูงถึง 800 องศา เมื่อเทียบกับลาวาที่อื่นมันจัดว่าเป็นลาวาที่เย็นเนื่องมาจากแร่ที่แตกต่างซึ่งหลอมละลายในอุณหภูมิที่ต่ำ เพื่อป้องกันอันตรายจะมีการติดตั้งสนามแรงดันเพื่อสะกัดการระเบิดใดๆ ก็ตามที่เกิดขึ้นใกล้กับที่เก็บเกี่ยว
ที่มั่นหลักของฝ่ายแบ่งแยกดินแดนนั้นอยู่ในหน้าผาขนาดใหญ่ที่ซับซ้อนที่เบื้องล่างมีธารลาวาไหลอยู่ แขนเก็บจะเก็บลาวาจากบริเวณนั้นในขณะที่ดรอยด์จะคอยดูแลจากระยะห่าง ภายในโรงงานนี้จะมีศูนย์บัญชาการของฝ่ายแบ่งแยกดินแดนซึ่งเป็นหนึ่งในบังเกอร์ที่ปลอดภัยที่สุดในกาแลกซี่
ต่อมาเมื่อถึงจุดสิ้นสุดของสงครามโคลน ดาร์ธ เวเดอร์ที่ก่อนหน้านี้คืออนาคิน สกายวอล์คเกอร์ ได้บุกเข้าไปในฐานของฝ่ายแบ่งแยกดินแดนและกำจัดสภาแบ่งแยกดินแดนภายใต้คำสั่งของดาร์ธ ซีเดียสและได้ทำการปิดระบบของกองทัพดรอยด์เป็นการยุติสงคราม ไม่นานหลังจากนั้นการดวลระหว่างโอบีวัน เคโนบีและดาร์ธ เวเดอร์ก็เกิดขึ้นบนมุสตาฟาร์ ในระหว่างที่ทั้งสองต่อสู้แผงควบคุมเหมืองแร่ได้ถูกทำลายและสนามแรงดันหยุดทำงาน ทำให้ลาวาที่ระเบิดออกครอบคลุมพื้นที่ เวเดอร์ได้รับบาดเจ็บสาหัสรวมทั้งเสียแนขาและปอดที่ไหม้ไฟในตอนที่เขาพยายามกระโดดขึ้นไปที่สูงกว่าจากธารลาวา เขาจึงถูกโจมตีโดยเคโนบี ต่อมาเขาได้ถูกช่วยเหลือเอาไว้โดยจักรพรรดิพัลพาทีนผู้ซึ่งได้นำเขากลับไปยังคอรัสซังที่ที่ซึ่งเขาได้ถูกสร้างขึ้นใหม่ให้กลายเป็นมนุษย์กลที่น่ากลัวของจักรพรรดิ ก่อนหน้าที่การต่อสู้จะเริ่ม ลอร์ดเวเดอร์ได้ใช้พลังบีบคอกับแพดเม่ อมิดาล่าที่กำลังตั้งครรภ์จนเธอหมดสติ ในที่สุดสิ่งนี้ได้กลายมาเป็นเหตุให้เธอเสียชีวิตพร้อมกับการตรอมใจที่พบว่าคนรักได้เข้าสู่ด้านมืดของพลัง
ประวัติ > ยุคของจักรวรรดิ

หลังจากที่สภาแบ่งแยกดินแดนถูกทำลายและการทำให้สหภาพเทคโนโลยีกลายมาเป็นของจักรวรรดิมุสตาฟาร์ก็ถูกลืมโดยสิ้นเชิง จนกระทั่งผู้ที่ซื่อสัตย์ต่อฝ่ายแบ่งแยกดินแดนจีโอโนเซียนชื่อไกซอร์ เดลโซครอบครองมุสตาฟาร์และได้เปิดการทำงานของดรอยด์รบอีกครั้ง โดยหวังที่จะสร้างกองทัพที่แข็งแกร่งขึ้นมาใหม่ เขาได้สร้างกองทัพดรอยด์ขนาดเล็กและกองยานรบเหนือดาวและยังได้รับการช่วยเหลือจากเพื่อนชาวจีโอโนเซียนของเขา เหตุการณ์ดังกล่าวทำให้สตอร์มทรูเปอร์แห่งกองทหารที่ 501ต้องเข้าโจมตีดาว เมื่อสิ้นสุดการรบแผนผังการสร้างดรอยด์ได้ถูกทำลายและเดลโซก็เช่นกัน ฐานที่มั่นถูกทำลายจนสิ้นซากโดยการระดมยิงจากยานพิฆาตดารา อิมพีเรียล เฟิร์ส-คลาสดาร์ราคีจึงส่งนักรบมุสตาฟาร์ไปช่วยฝ่ายแบ่งแยกดินแดนต่อสู้กับ สตอร์มทรูปเปอร์และก็พ่ายแพ้และนำกองกำลังมุสตาร์ฟาร์เรียนอพยพไปอยู่กับฝ่ายแบ่งแยกดินแดน
ในช่วงหนึ่งบริษัทเมนซิกซ์ได้สร้างเหมืองแร่แทนโรงงานเดิม
ประวัติ > สงครามกลางเมืองกาแลกติก

เป็นที่ลือกันว่าในช่วงสงครามกลางเมืองกาแลกติกเจไดมากมายได้กลับไปที่มุสตาฟาร์และถูกนำโดยสารจากโอบีวัน เคโนบี ความไม่สมดุลที่เกิดจากด้านมืดได้ชักนำวิญญาณของเคโนบีไปที่มุสตาฟาร์ นักสำรวจคนอื่นๆ ในเวลานั้นได้เผชิญหน้ากับดรอยด์โบราณเอชเค-47พร้อมกับยานลาดตระเวน แฮมเมอร์เฮด-คลาส
ก่อนที่แผนผังของดาวมรณะจะถูกขโมย นักรบรับจ้างชาวทวิเลกชื่อริอันนา ซาเรนและซีโอได้ถูกส่งไปเพื่อรวบรวมข้อมูลปฏิบัติการของจักรวรรดิและก่อวินาศกรรมโรงงานำเหมือง พวกเขาทำสำเร็จและหลบหนีจากทหารของจักรวรรดิและฝูงบินของยานไทร์
เบื้องหลัง

มุสตาฟาร์เดิมที่ถูกเรียกว่า"มูฟัสตา"ในแบบร่างแรกๆ ของซิธชำระแค้น
ในภาษาอารบิกมุสตาฟาร์แปลว่า"ผู้ที่ถูกเลือก" มันเป็นไปได้มากที่ลูคัสจะตั้งชื่อดาวนี้เพราะว่าชะตากรรมของผู้ที่ถูกเลือกได้ถูกเปิดเผยบนดาวนี้ มุสตาฟาร์ยังเป็นชื่อของผู้ชายในบางแคว้นอีกด้วย
คอนเซปท์ของการดวลบนลาวานั้นย้อนกลับไปถึงเวอร์ชันแรกๆ ของการกลับมาของเจได ซึ่งลุค สกายวอล์คเกอร์ได้ต่อสู้กับดาร์ธ เวเดอร์เหนือธารลาวาในชั้นต่ำสุดของห้องของพัลพาทีนบนดาวของจักรวรรดิ เป็นที่ลือกันว่าอนาคินได้รับบาดเจ็บสาหัสโดยฝีมือของโอบีวันในช่วงการต่อสู้เหนือหลุมลาวา และคอนเซปท์ก็ได้กลายมาเป็นตำนวนท่ามกลางแฟนๆ ของสตาร์ วอร์สจนกระทั่งในที่สุดก็ได้เป็นจริงในภาพยนตร์อีกยี่สิบปีต่อมา
ในการกลับมาของเจไดฉบับนวนิยายได้กล่าวก่อนหน้านี้ว่าการดวลระหว่างเวเดอร์และโอบีวันซึ่งส่งผลให้เวเดอร์ได้รับบาดเจ็บสาหัสนั้นเกิดขึ้นบนดาวที่เป็นภูเขาไฟ การต่อสู้ถูกกล่าวในบางแหล่งข้อมูลของไตรภาคใหม่ว่าเกิดขึ้นบนซัลลัสท์ซึ่งเป็นดาวภูเขาไฟเช่นกัน
มุสตาฟาร์ถูกออกแบบให้เหมือนกับนรกในความคิดของจอร์จ ลูคัส
ในซิธชำระแค้นในขณะที่อนาคินและโอบีวันต่อสู้กันอยู่บนแท่นเก็บที่หล่นลงมานั้นลาวานั้นไหลย้อนกลับ (จะเห็นได้ในฉากที่เป็น"น้ำตก"ลาวา)
มุสตาฟาร์นั้นคล้ายคลึงกับไอโอหนึ่งในดวงจันทร์ของดาวพฤหัสบดีที่เป็นดาวแก๊สยักษ์ ไอโอยังเป็นดาวที่เป็นภูเขาไฟมากที่สุดในระบบสุริยะ มันเป็นคุณสมบัติพิเศษที่เกิดขึ้นเพราะผลจากแรงดึงดูดของดาวพฤหัสบดีที่ดึงดวงจันทร์จนทำให้มันร้อนมากในด้านใน ซึ่งคล้ายกับมุสตาฟาร์ที่เป็นดาวภูเขาไฟเนื่องมาจากผลจากแรงดึงดูดของเจสทีแฟดกับเลฟรานิ ความแตกต่างที่เห็นได้ชัดระหว่างมุสตาฟาร์กับไอโอก็คือ ลาวาที่พุ่งออกมาของไอโอนั้นเกิดจากซัลเฟอร์ในขณะที่ของมุสตาฟาร์นั้นเป็นหินซิลิเกทและแร่เหล็กที่หลอมละลายซึ่งร้อนกว่าซัลเฟอร์ ทั้งสองอย่างสามารถทำให้เสื้อผ้าของมนุษย์ลุกเป็นไฟได้แต่ซัลเฟอร์ที่หลอมละลายนั้นจะไม่สามารถละลายเหล็กได้ อีกความแตกต่างหนึ่งก็คือในภาพยนตร์จะเห็นได้ว่ามุสตาฟาร์เต็มไปด้วยภูเขาไฟที่ยังไม่ดับ แต่ไอโอนั้นมีเพียงแปดลูกเท่านั้นที่ยังไม่ดับ
ภูเขาไฟเอตนาถูกเฝ้าดูโดยซิธชำระแค้นเพื่อจับภาพของฉากหลังในตอนที่โอบีวัน เคโนบีต่อสู้กับอนาคิน สกายวอล์คเกอร์บนมุสตาฟาร์ เอตนานั้นได้ปะทุในช่วงการถ่ายทำดังนั้นลูคัสจึงส่งทีมไปเพื่อจับภาพเพื่อนำมาใช้เป็นฉากหลัง ภาพเหล่านี้สามารถทำได้โดยใช้ซีจีไอ ในทางทฤษฎี แต่มันก็แพงและยากกว่าการส่งคนไม่กี่คนไปซิซิลีอย่างที่ลูคัสได้กล่าวในการวิจารณ์ของเอพพิโซด 3
ฉากของมุสตาฟาร์นั้นต้องทำงานมากและเวลามากด้วยการใช้คนงานเทคนิคพิเศษจำนวนมาก ลาวาถูกทำขึ้นมาจากสีทำอาหารพร้อมกับแสงสีสว่างที่เบื้องล่างเพื่อสร้างการเปล่งแสง ฉากคร่าวๆ ถูกสร้างขึ้นเป็นแบบจำลองในสตูดิโอสีดำ ในขณะถ่ายทำนั้นมีการสร้างหมอกเพื่อทำเอฟเฟคของไอน้ำ นักแสดงถูกถ่ายบนฉากสีเขียวและจากนั้นก็ใส่เทคนิคพิเศษเข้าไปเพื่อรวมมันเข้าด้วยกัน
แหล่งข้อมูลอื่น

Mustafar ใน Star Wars Databank
Mustafar ใน Wookieepedia: The Star Wars Wiki
ยุทธการยาวิน

ยุทธการยาวิน (Battle of Yavin) เป็นเหตุการณ์ในเรื่องแต่งชุด สตาร์ วอร์ส ของจอร์จ ลูคัส ที่เป็นส่วนหนึ่งของสงครามกลางเมืองกาแลกติก ซึ่งเป็นการปะทะกันระหว่างจักรวรรดิกาแลกติกและกองกำลังกบฏ การต่อสู้นี้ปรากฏในฉากไคลแมกซ์ของภาพยนตร์ สตาร์ วอร์ส เอพพิโซด 4: ความหวังใหม่ ที่ออกฉายครั้งแรกในปี พ.ศ. 2520
บทนำ

การสู้รบครั้งนี้เกิดขึ้นหลังจากลูกเรือยานมิลเลนเนียม ฟอลคอน ได้ช่วยเหลือเจ้าหญิงเลอา ออร์กานา และแผนผังดาวมรณะ มาจากดาวมรณะได้เป็นผลสำเร็จ อาจารย์เจไดโอบีวัน เคโนบี ได้เข้าปะทะกับดาร์ธ เวเดอร์ และเสียสละตัวเองเพื่อให้สมาชิกคนอื่นๆ สามารถหนีจากดาวมรณะไปพร้อมกับแผนผังและนำไปมอบให้กับกองกำลังกบฏได้
อย่างไรก็ดี ตามที่เลอาสงสัยเอาไว้นั้น พวกเขาถูกปล่อยให้หลบหนีไปได้ เพื่อให้กองทัพจักรวรรดิสามารถติดตามไปยังฐานทัพกบฏ ซึ่งกองทัพจักรวรรดิก็ทำได้จริงๆ ฐานทัพลับของกองกำลังกบฏถูกเปิดเผยที่ตั้งว่าอยู่บนดวงจันทร์ยาวิน 4
หลังจากที่ได้ศึกษาแผนผังที่เก็บซ่อนอยู่ในหุ่นอาร์ทูดีทูแล้ว กองกำลังกบฏได้ทราบว่าสถานีอวกาศดาวมรณะนั้นมีจุดอ่อนร้ายแรงอยู่จุดหนึ่งที่เตาพลังงานหลักซึ่งทำให้เกิดความเป็นไปได้ที่จะใช้ขีปนาวุธโปรตอนทำลายเตาปฏิกรณ์พลังงานและนำไปสู่ปฏิกิริยาลูกโซ่ที่สามารถทำลายดาวมรณะได้ อย่างไรก็ดี ช่องว่างที่ถือเป็นจุดอ่อนนั้นกว้างเพียง 2 เมตร และตั้งอยู่ในร่องที่ถูกป้องกันด้วยป้อมปืนจำนวนมาก นักบินสามารถขับยานไปตามร่องนี้และล็อกเป้าหมายได้โดยใช้ระบบล็อกเป้าหมายเป็นตัวช่วย ทำให้เกิดแผนการรบ 'บินตามร่อง' ขึ้น
แหล่งข้อมูลอื่น

Battle of Yavin ใน Wookieepedia: The Star Wars Wiki
มิสยูลีก

มิสยูลีก (Miss U-League)หรือ มิสแคนนอนยูลีก (Miss Canon U-League) เป็นการประกวด นักศึกษาสาว ในงานฟุตบอลยูลีก โดยคัดเลือกจากนักศึกษาจากมหาวิทยาลัยที่ร่วมโครงการฟุตบอลยูลีก ผู้จัดการประกวดคือ บริษัท อาดามัส อินคอร์ปอเรชั่นจำกัด (มหาชน) ซึ่งได้เซ็นสัญญาคว้าลิขสิทธิ์โครงการยูลีกเป็นเวลา 3 ปี ด้วยงบประมาณกว่า 30 ล้านบาท โดยเริ่มตั้งแต่การแข่งกัน ฟุตบอลยูนิเวอร์ซิตี้ลีกปี 2007 เป็นต้นมา
ประวัติ

มิสยูลีกมีขี้นครั้งแรกในการแข่งขันฟุตบอล ไทยแลนด์ ยูนิเวอร์ซิตี้ลีก ตั้งแต่ครั้งที่ 2 ในปีพ.ศ. 2541 เพื่อสร้างสีสันให้กับกิจกรรมฟุตบอล
เงื่อนไขการเข้าประกวด

รายละเอียดจากเว็บไซต์ของการประกวดมิสแคนนอนยูลีก ประจำปี 2010  ผู้สมัครจำเป็นต้องมีเงื่อนไขดังนี้
1.เพศหญิง / สัญชาติไทย
2.มีอายุครบ 18 ปี โดยบริบูรณ์ และไม่เกิน 24 ปี
3.ส่วนสูง 160 ซม. ขึ้นไป
4.กำลังศึกษาอยู่ในระดับอุดมศึกษา ตั้งแต่ ปีที่ 1 – ปีที่ 4
5.เป็นโสด ไม่เคยผ่านการสมรสทางกฎหมาย หรือขนบธรรมเนียมประเพณี หรือพิธีกรรมทางศาสนาใดๆ ทั้งในและต่างประเทศ และไม่เคยมีบุตรมาก่อนจนถึงวันประกวด
6.ไม่เคยมีประวัติอาชญากรรม หรือประกอบอาชีพผิดกฎหมาย หรือ มีความประพฤติ หรือประวัติความประพฤติอันเป็นที่รังเกียจ ของสังคม อาทิเช่น การถ่ายภาพนิ่งวีดีโอ หรือการโชว์เรือนร่างในลักษณะอื่นใด ซึ่งเป็นการขัดต่อศีลธรรมและประเพณีอันดีงาม อันจะนำความเสื่อมเสียมาสู่ตำแหน่งมิสยูลีก
7.มีสุขภาพดี ไม่เป็นโรคที่ร้ายแรงหรือเป็นที่รังเกียจของสังคม และ/หรือโรคที่เกี่ยวกับความงาม
8.มีบุคลิกภาพดี กล้าแสดงออก มีความรอบรู้ มนุษย์สัมพันธ์ดี
9.ไม่มีภาระผูกพันกับองค์กร หรือหน่วยงานใดในการร่วมกิจกรรม และถ่ายแบบโฆษณา หรืออื่นๆ
รายชื่อมิสยูลีก

พ.ศ. 2540 ในการแข่งขันฟุตบอลปีแรก ยังไม่มีการประกวดมิสยูลีก
พ.ศ. 2541 อภิสรา เกิดชูชื่น (ดาว) - จาก มหาวิทยาลัยเกษตรศาสตร์
พ.ศ. 2542 วรนารี ชินะวานิช (จ๋า) - จาก มหาวิทยาลัยหอการค้าไทย
พ.ศ. 2543 ทิชา สุทธิธรรม (ซอส) - จาก จุฬาลงกรณ์มหาวิทยาลัย
พ.ศ. 2544 กาญจนา บู่ทองคำ (เมย์) - จาก มหาวิทยาลัยเกษตรศาสตร์
พ.ศ. 2545 พิจิตตรา กฤษมณี (ออม) - จาก มหาวิทยาลัยธุรกิจบัณฑิตย์
พ.ศ. 2546 อามิกา นิชนันท์ (หญิง) - จาก จุฬาลงกรณ์มหาวิทยาลัย
พ.ศ. 2547 ศสิภา รอดน้อย (อ้อม) - จาก มหาวิทยาลัยธรรมศาสตร์
พ.ศ. 2548-2549 ฟ้ารุ่ง ยุติธรรม  (กวาง) - จาก มหาวิทยาลัยเทคโนโลยีราชมงคลธัญบุรี
พ.ศ. 2549-2550 ชมพูนุช ลออวรรณากร (น้ำผึ้ง) - จาก สถาบันเทคโนโลยีพระจอมเกล้าเจ้าคุณทหารลาดกระบัง
พ.ศ. 2550-2551 วรวิตา จันทร์หุ่น (แนนต์) - จาก จุฬาลงกรณ์มหาวิทยาลัย
พ.ศ. 2551-2552 ปรารถนา ยะรังษี (เนย) - จาก มหาวิทยาลัยรามคำแหง
พ.ศ. 2552-2553 ปณัญชา ยิ่งประเสริฐ (ฝ้าย) - จาก จุฬาลงกรณ์มหาวิทยาลัย
พ.ศ. 2553-2554 เกวลิน ศรีวรรณา (ยีน) - จาก มหาวิทยาลัยศรีนครินทรวิโรฒ
แหล่งข้อมูลอื่น

เว็บไซต์แคนนอนยูลีก 2010 เก็บถาวร 2018-05-22 ที่ เวย์แบ็กแมชชีน
เฟสบุ๊คแคนนอนยูลีก
| ด ค กเวทีการประกวดนางงามและประกวดชายงามในประเทศไทย |
| --- | --- |
การประกวดผู้หญิง:  นางสาวไทย  มิสทีนไทยแลนด์  มิสไทยแลนด์เวิลด์  มิสยูนิเวิร์สไทยแลนด์  มิสแกรนด์ไทยแลนด์  มิสอินเตอร์เนชันแนลไทยแลนด์  มิสซูปราเนชันแนลไทยแลนด์  มิสเอิร์ธไทยแลนด์  มิสสตาร์ไทยแลนด์  มิสทัวริซึมเวิลด์ไทยแลนด์  นางสาวถิ่นไทยงาม  มิสทัวริซึมควีนไทยแลนด์  มิสไชนิสอินเตอร์เนชั่นแนลไทยแลนด์  มิสเฮอริเทจไทยแลนด์  มิสโมเดลไทยแลนด์  มิสออเนชันส์ไทยแลนด์  มิสซิสไทยแลนด์  มิสซิสยูนิเวิร์สไทยแลนด์  มิสซิสไทยแลนด์เวิลด์  มิสซิสโนเบิลควีนไทยแลนด์  มิสซีสเอลิแกนท์ไทยแลนด์  เฟซออฟบิวตีไทยแลนด์  เวิลด์มิสยูนิเวอร์ซิตี้ไทยแลนด์  มิสโกลบอลบิวตีควีนไทยแลนด์  มิสทัวริซึมไทยแลนด์  มิสไทยแลนด์ไชนีสคอสมอส  มิสบิ้วตี้ควีนไทยแลนด์  มิสบีชอินเตอร์เนชันแนลไทยแลนด์  มิสสคูบาไทยแลนด์  มิสไทยแลนด์อาเซียน  มิสยูลีก  มิสออด๊าซ 
การประกวดผู้ชาย:  มิสเตอร์เวิลด์ไทยแลนด์  แมนฮันต์ไทยแลนด์  มิสเตอร์โกลบอลไทยแลนด์  มิสเตอร์อินเตอร์เนชันแนลไทยแลนด์  มิสเตอร์ซูปราเนชันแนลไทยแลนด์  มิสเตอร์เนชันแนลไทยแลนด์  มิสเตอร์สตาร์ไทยแลนด์  มิสเตอร์ทัวริซึมเวิลด์ไทยแลนด์  แมนออฟเดอะเอิร์ธไทยแลนด์  มิสเตอร์โมเดลไทยแลนด์  มิสเตอร์โกลบอลทีนไทยแลนด์  มิสเตอร์ยูนิเวิร์สไทยแลนด์  มิสเตอร์แกรนด์ยูนิเวิร์สไทยแลนด์  มิสเตอร์แลนด์สเคปส์ไทยแลนด์  มิสเตอร์เวิร์คคิงเมนไทยแลนด์  มิสเตอร์ยูไนเต็ดไทยแลนด์  ไทยแลนด์แมนออฟเดอะเยียร์  แมนอินเตอร์เนชันแนลไทยแลนด์  มิสเตอร์อีโคอินเตอร์เนชันแนลไทยแลนด์  มิสเตอร์ยูนิเวอร์แซลแอมบาสซาเดอร์ไทยแลนด์  มิสเตอร์ไทยแลนด์  สุภาพบุรุษไทยแลนด์  พีดีเอ็นไทยแลนด์แมนออฟเดอะเยียร์ 
การประกวดแอลจีบีที:  มิสทิฟฟานี่ยูนิเวิร์ส  มิสเตอร์เกย์เวิลด์ไทยแลนด์  มิสทรานส์สตาร์ไทยแลนด์  มิสทรานส์ไทยแลนด์  มิสควีนออฟยูนิเวิร์สบิวตี้ไทยแลนด์ 
การประกวดโมเดล:  ไทยซุปเปอร์โมเดลคอนเทสต์/สมาร์ทบอย  อีลีทโมเดลลุคไทยแลนด์  ซุปเปอร์โมเดลไทยแลนด์  แอสนี่แมนแอนด์วูแมนไทยแลนด์ 
การประกวดอื่นๆ:  ปรินส์แอนด์ปรินส์เซสไทยแลนด์  มิสมิสเตอร์มิสควีนมิสซิสเดฟไทยแลนด์  เบสท์โมเดลไทยแลนด์  มิสเตอร์แอนด์มิสเอเชียไทยแลนด์
ไรเฟิล เอฟเอ็น .375

ไรเฟิล เอฟเอ็น .375  (Rifle FN .375)  หรือ บราวนิง เป็นปืนขนาด 375 ที่ได้รับความนิยมจากผู้ใช้ภายในประเทศไทยพอสมควร ผลิตจากโรงงานผลิตปืนที่มีประวัติเก่าแก่ยาวนานจากประเทศเบลเยียม โดยตัวย่อ FN ย่อมาจากคำว่า Fabrique Nationale de Herstal เป็นปืนไรเฟิลที่ใช้ระบบลูกเลื่อนในการป้อนกระสุนเข้ารังเพลิงในแบบของเมอร์เซอร์ 98 ซึ่งเป็นปืนไรเฟิลที่มีลูกเลื่อนแบบเดียวกับทหารที่ประจำการในกองทัพของประเทศเยอรมัน เมื่อคราวเกิดสงครามโลกครั้งที่สอง ใช้ระบบเมอร์เซอร์ 98 ในการควบคุมการป้อนกระสุนจากแม็กกาซีนเข้าสู่รังเพลิง โดยที่ขอรั้งบริเวณหน้าลูกเลื่อนจะจับบริเวณด้านท้ายของกระสุนทันที เมื่อปลอกกระสุนปืนมีการเคลื่อนตัวออกจากรังเพลิง ในลักษณะสูงขึ้น เป็นการป้องกันอันตรายจากผู้ยิงในกรณีเกิดการผิดพลาดจากการเอียงหรือเมื่อเกิดการกระแทกของกระบอกปืน ใช้กระสุนแบบ 375 Holland & Holland Magnum เช่นเดียวกับปืนไรเฟิล วินเชสเตอร์ .375 โมเดล 70
ปืนไรเฟิล เอฟเอ็น .375 มีข้อเด่นซึ่งเป็นลักษณะเฉพาะตัวคือ เมื่อมีการเหนี่ยวไกยิงแล้ว ปลอกกระสุนปืนจะถูกดีดกระเด็นออกทันทีเมื่อมีการกระชากลูกเลื่อนจนสุด เพราะถ้าเมื่อปลอกกระสุนออกจากรังเพลิงแล้ว แต่ผู้ยิงดึงลูกเลื่อนไม่สุด จะทำให้กระสุนนัดต่อไปไม่ถูกป้อนเข้าสู่รังเพลิงและสามารถยิงได้ทันที
มัสยิดอัลฮะรอม

| มัสยิดอัลฮะรอม |
| --- | --- |
อาหรับ: ٱَلْمَسْجِدُ ٱلْحَرَامُ‎
ภาพถ่ายทางอากาศของมัสยิดใหญ่แห่งมักกะฮ์
ศาสนา
ศาสนา: อิสลาม
นิกาย: มุสลิม
หน่วยงานกำกับดูแล: Yasser Al-Dosari (อิหม่าม) อับดุรเราะห์มาน อัสซุดัยส์ (อิหม่าม) ซะอูด อัชชุร็อยม์ (อิหม่าม) อับดุลลอฮ์ อะวาด อัลญุฮะนี (อิหม่าม) มาฮิร อัลมุอัยกิลี (อิหม่าม) ศอเลียะห์ บิน อับดุลลอฮ์ อัลฮุมัยด์ (อิหม่าม) Faisal Ghazawi (อิหม่าม) Bandar Baleela (อิหม่าม) อะลี อะห์มัด มุลลา (หัวหน้ามุอัซซิน)
ที่ตั้ง
ที่ตั้ง: มักกะฮ์ ฮิญาซ (ปัจจุบันอยู่ในประเทศซาอุดีอาระเบีย)
ผู้บริหาร: รัฐบาลซาอุดีอาระเบีย
พิกัดภูมิศาสตร์: 21°25′21″N 39°49′34″E﻿ / ﻿21.42250°N 39.82611°E﻿ / 21.42250; 39.82611
สถาปัตยกรรม
ประเภท: มัสยิด
ลักษณะจำเพาะ
ความจุ: 2.5 ล้านคน
หอคอย: 9
ความสูงหอคอย: 89 m (292 ft)
พื้นที่ทั้งหมด: 356,000 ตารางเมตร (88 เอเคอร์) 
มัสยิดอัลฮะรอม (อาหรับ: ٱَلْمَسْجِدُ ٱلْحَرَامُ‎, อักษรโรมัน: al-Masjid al-Ḥarām, แปลตรงตัว 'มัสยิดต้องห้าม') มีอีกชื่อว่า มัสยิดใหญ่แห่งมักกะฮ์ เป็นมัสยิดที่ล้อมรอบกะอ์บะฮ์ในมักกะฮ์ แคว้นมักกะฮ์ ประเทศซาอุดีอาระเบีย เป็นสถานที่แสวงบุญในพิธีฮัจญ์ ซึ่งมุสลิมทุกคนต้องทำอย่างน้อยหนึ่งครั้งถ้าสามารถทำได้ และในอุมเราะฮ์ที่สามารถทำในช่วงใดก็ได้ พิธีแสวงบุญทั้งสองแบบรวมการเดินวนรอบกะอ์บะฮ์ในมัสยิด มัสยิดใหญ่ยังมีสถานที่สำคัญอื่น ๆ ได้แก่ หินดำ, บ่อซัมซัม, มะกอมอิบรอฮีม และเนินเศาะฟาและมัรวะฮ์
ข้อมูลเมื่อ สิงหาคม 2020 มัสยิดนี้เป็นมัสยิดที่ใหญ่ที่สุดในโลก ผ่านการบูรณะและขยายมาหลายปี โดยผ่านการปกครองของเคาะลีฟะฮ์ สุลต่าน และกษัตริย์หลายพระองค์ โดยปัจจุบันอยู่ภายใต้การควบคุมของพระมหากษัตริย์ซาอุดีอาระเบีย ผู้ดำรงพระบรมราชอิสริยยศผู้อารักขามัสยิดศักดิ์สิทธิ์ทั้งสอง
ประวัติศาสตร์

ข้อมูลเพิ่มเติม: สถาปัตยกรรมอิสลาม
มีการโต้แย้งว่ามัสยิดใดเก่าแก่ที่สุด ระหว่างมัสยิดใหญ่แห่งมักกะฮ์ มัสยิดอัศเศาะฮาบะฮ์ในมัสซาวา ประเทศเอริเทรีย และมัสยิดกุบาอ์ในมะดีนะฮ์ ตามธรรมเนียมอิสลาม ศาสนาอิสลามเป็นศาสนาที่มีมาก่อนศาสดามุฮัมมัด โดยเผยแพร่ผ่านศาสดาหลายท่าน เช่น อิบรอฮีม มุสลิมยกให้อิบรอฮีมเป็นผู้สร้างกะอ์บะฮ์ในมักกะฮ์ และภายหลังจัดตั้งเป็นสถานที่ศักดิ์สิทธิ์ ซึ่งมุสลิมมองว่าเป็นมัสยิดแห่งแรกเท่าที่เคยมีมา ในขณะที่นักวิชาการกลุ่มอื่นรายงานว่า ศาสนาอิสลามปรากฏขึ้นในช่วงชีวิตของมุฮัมมัดในคริสต์ศตวรรษที่ 7 และส่วนประกอบทางสถาปัตยกรรมอย่างมัสยิดจึงปรากฏในภายหลัง ถ้าตามกรณีนี้ มัสยิดเศาะฮาบะฮ์ หรือมัสยิดกุบาอ์อาจเป็นมัสยิดแรกที่สร้างขึ้นในประวัติศาสตร์อิสลาม
ประวัติศาสตร์ > สมัยอิบรอฮีมและอิสมาอีล

รายงานจากอัลกุรอาน อิบรอฮีมกับอิสมาอีล ลูกของท่าน "ได้ก่อฐานของบ้านหลังนั้น" ซึ่งนักอธิบายหลายคน[โดยใคร?]ระบุเป็น กะอ์บะฮ์ หลังอิบรอฮีมสร้างกะอ์บะฮ์เสร็จ มีเทวทูตนำหินดำมาให้ท่าน ซึ่งตามธรรมเนียมระบุว่าเป็นหินที่ตกลงมาจากสวรรค์ ลงไปยังบริเวณใกล้ ๆ เนินอะบุ กุบัยส์[ต้องการอ้างอิง] นักวิชาการอิสลามเชื่อว่าหินดำเป็นสิ่งเดียวที่ยังคงเหลือจากการก่อสร้างครั้งแรก[ต้องการอ้างอิง]
หลังตั้งหินดำที่มุมตะวันออกของกะอ์บะฮ์แล้ว พระเจ้าตรัสแก่อิบรอฮีมว่า “และจงประกาศแก่มนุษย์ทั่วไปเพื่อการทำฮัจญ์ พวกเขาจะมาหาเจ้าโดยทางเท้า และโดยทางอูฐเพรียวทุกตัว จะมาจากทางไกลทุกทิศทาง"
ประวัติศาสตร์ > สมัยมุฮัมมัด

จนกระทั่งมุฮัมมัดยึดครองมักกะฮ์ในค.ศ.630 ท่านและอะลีทำลายรูปปั้นทั้งหมดตามที่กุรอานได้กล่าวไว้ เป็นจุดสิ้นสุดของพหุเทวนิยมและเริ่มการปกครองแบบเอกเทวนิยม.
ประวัติศาสตร์ > ราชวงศ์อุมัยยะฮ์

การปรับปรุงครั้งแรกเริ่มในปีค.ศ.692 โดยอับดุลมาลิก อิบนุ มัรฺวาน หลังจากศตวรรษที่ 8 เสามัสยิดถูกเปลี่ยนเป็นกระเบี้องโดยอัลวะลีดที่ 1
ประวัติศาสตร์ > ราชวงศ์ออตโตมัน

ในปีค.ศ. 1570 สุลต่านเซลิมที่ 2 และมิมาร ซินาน ปรับปรุงมัสยิด โดยสิ่งก่อสร้างนี้ยังคงมีอยู่ในปัจจุบัน
ประวัติศาสตร์ > สมัยซาอุดีอาระเบีย

การขยายครั้งใหญ่เกิดขึ้นระหว่าง 1955 และ 1973 โดยเพิ่มหออะซานสี่หอ เปลี่ยนเพดาน และพื้นให้สวยขึ้น ในระหว่างการปรับปรุงมีหลายอย่างที่สร้างในสมัยออตโตมันถูกทำลาย
ประวัติศาสตร์ > สมัยซาอุดีอาระเบีย > ปัจจุบัน

ในปี 2007 มีการขยายมัสยิดที่จะเสร็จในปี 2020 โดยสมเด็จพระราชาธิบดีอับดุลลอห์ บิน อับดัลอะซิซ อาล สะอูดเพื่อเพิ่มความจุกว่าสองล้านคน อย่างไรก็ตามพระองค์สวรรคตในปี 2015 หลังจากนั้นสมเด็จพระราชาธิบดีซัลมาน บิน อับดุลอะซีซ อาล ซะอูดได้ดำเนินโครงการต่อ โดยในปี 2016 โดยมีค่าใช้จ่ายกว่าหนึ่งแสนล้านดอลลาร์
การทำลายสถานที่ทางประวัติศาสตร์

มีข้อโต้เถียงบางส่วนว่าโครงการขยายมัสยิดอัลฮะรอมและมักกะฮ์ทำให้เกิดความเสียหายต่อสถานที่สำคัญในยุคต้นของศาสนาอิสลาม อาคารสมัยโบราณหลายหลังที่มีอายุมากกว่า 1,000 ปี ถูกรื้อทำลายเพื่อให้พื้นที่สำหรับการขยาย ตัวอย่างบางส่วนมีดังนี้:
ดารุลอัรกอม โรงเรียนสอนศาสนาอิสลามแห่งแรกที่มุฮัมมัดให้คำสอน ปัจจุบันถูกรื้อเพื่อปูกระเบี้องหินอ่อน[ต้องการอ้างอิง]
บ้านของอะบูญะฮัลถูกทำลายและสร้างเป็นห้องน้ำสาธารณะ[ต้องการอ้างอิง]
โดมเหนือบ่อซัมซัมถูกทำลาย[ต้องการอ้างอิง]
มีการรื้อซุ้มประตูสมัยออตโตมันบางส่วน
ดูเพิ่ม

เหตุการณ์ยึดมัสยิดอัลฮะรอม
มัสยิดอัลอักศอ
สถานที่ศักดิ์สิทธ์ในศาสนาอิสลาม
รายชื่อมัสยิดที่โด่งดัง
รายชื่อมัสยิดที่เก่าแก่
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  Structurae 
อื่น ๆ:  İslâm Ansiklopedisi 
มักกะฮ์ในช่วงราชวงศ์ออตโตมัน ค.ศ.1850
อำเภอโฆวเรชโรสแทม

| อำเภอโฆวเรชโรสแทม بخش خورش رستم |
| --- | --- |
อำเภอ
อำเภอโฆวเรชโรสแทม
พิกัด:  37°18′00″N 48°27′22″E﻿ / ﻿37.30000°N 48.45611°E﻿ / 37.30000; 48.45611
ประเทศ:  อิหร่าน
จังหวัด: แอร์แดบีล
เทศมณฑล: แฆลฆอล
เมืองหลัก: แฮชจีน
ประชากร (2016)
 • ทั้งหมด: 13,839 คน
เขตเวลา: UTC+3:30 (เวลามาตรฐานอิหร่าน)
โฆวเรชโรสแทม (เปอร์เซีย: خورش رستم) เป็นอำเภอในเทศมณฑลแฆลฆอล จังหวัดแอร์แดบีล ประเทศอิหร่าน โดยมีนครแฮชจีนเป็นเมืองหลัก
ประชากร

จากสำมะโนแห่งชาติ ค.ศ. 2006 อำเภอนี้มีประชากร 14,577 คนใน 3,765 ครัวเรือน ต่อมาในสำมะโน ค.ศ. 2011 มีประชากรลดลงเหลือ 12,781 คนใน 3,808 ครัวเรือน และสำมะโนล่าสุดใน ค.ศ. 2016 ระบุประชากรที่ 13,839 คนใน 4,455 ครัวเรือน
ประชากร > เขตบริหาร

| ตำบล | 2006 | 2011 | 2016 |
| --- | --- | --- | --- |
| โฆวเรชโรสแทเมโจนูบี | 5,775 | 4,745 | 4,875 |
| โฆวเรชโรสแทเมโชมอลี | 4,284 | 3,458 | 3,239 |
| แฮชจีน (นคร) | 4,518 | 4,578 | 5,725 |
| รวม | 14,577 | 12,781 | 13,839 |
โมเดิร์นด็อก-เสริมสุขภาพ

โมเดิร์นด็อก-เสริมสุขภาพ เป็นอัลบั้มชุดแรกของวงโมเดิร์นด็อก ศิลปินกลุ่มแรกของบริษัทเบเกอรี่ มิวสิก ที่จุดกระแสดนตรีแนวโมเดิร์นร็อกให้แก่วงการดนตรีเมืองไทย มีเพลง "บุษบา" เป็นเพลงเปิดตัว และเพลง ...ก่อน ที่สร้างมิติใหม่ในวงการวิทยุ ติดชาร์ตคลื่นวิทยุยาวนานถึง 1 ปีเต็ม ยกเว้นเพลงบางสิ่ง เพลงที่เหลือเป็นการบันทึกเสียงสดทั้งสิ้น 
ในวันที่  26 กันยายน พ.ศ. 2540 มีการเปลี่ยนปกและเพิ่มเพลงในชุด โมเดิร์นด็อก (Back Catalog)
นิตยสาร Generation Terrorist (GTM) จัดให้อัลบั้มเสริมสุขภาพติดอันดับ 1 ใน 15 อัลบั้มอัลเทอร์เนทีฟไทยอดเยี่ยมตลอดของ GT
รายชื่อเพลง

บุษบา (Busaba)
กะลา (Gala)
...ก่อน (Before)
มานี (Manee)
พรุ่งนี้ (Tomorrow)
เธอ (You)
ชีวิต (Life)
ทุเรียน (Durian)
บางสิ่ง (Something)
หมดเวลา (Out of Time) (Demo)
กะลา (Gala) (ARP17409 Trance)*
กะลา (Gala) (Barkin' Mix)*
ไม่มีการจัดทำเป็นเทป เนื่องจากเนื้อเทปไม่พอ
ในอัลบั้ม โมเดิร์นด็อก (Back Catalog) เพิ่มเพลง ...ก่อน (Acoustic) , กะลา (Barkin' Mix), มานี และ บางสิ่ง (บันทึกการแสดง จาก Dog On Stage World Tour ที่ เอ็มบีเค ฮอลล์ มาบุญครองเซ็นเตอร์) ต่อจากเพลง หมดเวลา
รายละเอียดเพลง > "บุษบา"

"บุษบา" มีจุดเริ่มต้นจากเพลงที่ บอย โกสิยพงษ์ ได้แต่งไว้ ต่อมาจึงให้ป๊อดนำไปแต่งใหม่โดยเป็นแบบใดก็ได้ แนวคิดเริ่มแรกมาจากการที่ได้ยินคนชอบบ่น ว่ารถคันอื่นบนถนนทำให้การจราจรติดขัด แต่ลืมไปว่าตัวเองก็เป็นหนึ่งในรถบนถนนเดียวกันในวันที่ 31 มกราคม พ.ศ. 2549 แฟตเรดิโอ เปิดเพลงนี้ติดต่อกันเป็นเวลา 1 วันเต็มๆ นอกจากนี้ยังเคยถูกนำมาร้องใหม่ โดย ส้ม อมรา ศิริพงศ์ ในอัลบั้ม Re-Baked อีกด้วย
รายละเอียดเพลง > "กะลา"

"กะลา" เคยถูกนำมาร้องใหม่โดย กรู๊ฟไรเดอร์ส ในอัลบั้ม Bakery's Sound Revisited
รายละเอียดเพลง > "ชีวิต"

"ชีวิต" เป็นเพลงที่เริ่มแต่งสำหรับอัลบั้มชุดนี้ เริ่มแต่งตั้งแต่วันที่ 24 พฤษภาคม พ.ศ. 2536
รายละเอียดเพลง > "ทุเรียน"

"ทุเรียน" มีที่มาจากการพูดคุยระหว่างป๊อด และ วรุฒม์ ปันยารชุน เพื่อสรรเสริญคนที่ไม่ได้มองอะไรแต่เพียงผิวเผินภายนอก
รายละเอียดเพลง > "บางสิ่ง"

"บางสิ่ง" เป็นเพลงแรกที่ทางวงร่วมทำงานกับสุกี้ โดนสุกี้ทำดนตรีเสร็จไว้ก่อนแล้วจึงนำให้ป๊อดเขียนเนื้อร้องและทำนอง ซึ่งป๊อดแต่งมาจากฝันหลังจากตื่นมาในช่วงกลางดึก พ.ศ. 2547 เป็นเพลงเดียวในอัลบั้มที่ไม่ได้บันทึกเสียงสดทั้งหมด และภายหลังถูกนำมาร้องใหม่ โดย บีไฟว์
ปก

ออกแบบโดย วรุฒม์ ปันยารชุน  โดยใช้ชื่อว่า Peeping Tom มีแนวคิดจากการต้องการเปรียบเปรยเกี่ยวกับการหวนหาอดีต จึงนำเอาโปสเตอร์หนังมาแปะซ้อนกันเพื่อให้เกิดเนื้อหาใหม่ๆ อย่างเช่นรูปผู้หญิงบนหน้าปกก็ต้องการให้เกิดความสงสัยและสนใจว่าใครคือผู้หญิงคนนั้น
ในชุด โมเดิร์นด็อก (Back Catalog) เลือกเอาภาพ มิตร ชัยบัญชา เพราเป็นนักแสดงเก่าที่เท่ แต่ตกเฮลิคอปเตอร์ตาย ในเรื่อง อินทรีทอง จึงนำภาพมากลับหัว ทำออกมาสนุกๆ ส่วนเลข ๑ ก็หมายถึงชุดแรก
มิลเลียนดอลลาร์แชมเปียนชิป

Million Dollar Championship เป็นแชมป์มวยปล้ำอาชีพใน WWE ที่ได้รับการเลื่อนชั้นในอเมริกา ชื่อนี้เปิดตัวครั้งแรกในปี 1989 โดย "The Million Dollar Man" Ted DiBiase ซึ่งไม่สามารถชนะหรือซื้อ WWF Championship (ปัจจุบันคือ WWE Championship) ในโครงเรื่อง ชื่อเป็นการแข่งขันชิงแชมป์ที่ไม่ได้รับอนุญาตซึ่ง DiBiase แทบไม่ได้รับการปกป้อง หลังจาก DiBiase และ Irwin R. Schyster คว้าแชมป์ WWF Tag Team Championship ในปี 1992 การแข่งขัน Million Dollar Championship ก็ถูกยกเลิกไป
ตั้งแต่นั้นเป็นต้นมาชื่อนี้ได้รับการฟื้นฟูสามครั้ง ครั้งแรกคือในปี 1996 สำหรับ The Ringmaster ของ Protégé ของ DiBiase ซึ่งหลังจากนั้นไม่นานก็กลายเป็น Stone Cold Steve Austin แต่ชื่อนี้ถูกละทิ้งไปหลังจาก DiBiase ออกจากการโปรโมตในอีกไม่กี่เดือนต่อมา ในปี 2010 Ted DiBiase Jr. ลูกชายของ DiBiase ได้รับการฟื้นฟู แต่ถูกทิ้งอีกครั้งในปีเดียวกันนั้นเมื่อ DiBiase Jr. คืนตำแหน่งให้กับพ่อของเขา การคืนชีพครั้งที่สามเกิดขึ้นในปี 2021 สำหรับแผนกแบรนด์ NXT สำหรับโครงเรื่องระหว่าง DiBiase, Cameron Grimes และ LA Knight ในช่วงเวลานี้ WWE ได้รับการยอมรับอย่างเป็นทางการจากชื่อ; อย่างไรก็ตาม มันถูกปิดใช้งานในเดือนสิงหาคมของปีนั้น เมื่อกริมส์ ผู้ชนะได้มอบมันคืนให้กับ DiBiase